امریکا میللی تهلوکه‌سیزلیک شوراسی‌نین سؤزچوسو جان کربی آغ ائوده کئچیریلن مطبوعات کنفرانسیندا ژورنالیست‌لرین سوال‌لارینی جاوابلاندیریب.
"اهمیت‌لی اولان فینلاندیا و سوئد-ین ناتو-یا قوشولماسی‌دیر. بونون عینی واختدا اولوب-اولماماسی‌نین اهمیتی یوخ‌دور".
بونو امریکا میللی تهلوکه‌سیزلیک شوراسی‌نین سؤزچوسو جان کربی دئییب.
آغ ائوده کئچیریلن مطبوعات کنفرانسیندا ژورنالیست‌لرین سوال‌لارینی جاوابلان‌دیران کربی هر ایکی اؤلکه‌نین "ناتو-دا نهنگ متفیق‌لر" اولاجاغینی بیلدیریب.
قئید ائدک کی، تورکیه-دن ده ایکی اؤلکه‌نین عضولوک پروسه لرینین عینی سرعتله گئتمه‌یه‌جگینه دایر بیانات‌لار سسلنیب.
دیگر طرف‌دن، سوئد و فینلاندیا حکومت‌لری بیرلیکده مراجعت ائتدیک‌لری ناتو-یا عینی آندا عضو اولماق ایسته‌دیک‌لرینی بیلدیریب‌لر.
جمهور باشقانی رجب طیب اردوغان ژانویه‌نین سونوندا وئردیگی آچیقلامادا "لازیم گلرسه، فینلاندیا ایله باغلی فرق‌لی مئساژ وئره بیلریک. فینلاندیا حاقیندا فرق‌لی مئساژ وئردیکده سوئد شوکا دوشه‌جک. لاکین فینلاندیا دا عینی سهوه یول وئرمه‌مه‌لی‌دیرگ دئییب.
خاطیرلاداق کی، جاری ایل سوئد-ده قران یاندیریلدیق‌دان سونرا تورکیه دانیشیق‌لاری دوندوروب.
